CELEX: C2005/281/57
Language: fi
Date: 2005-11-12 00:00:00
Title: Asia T-348/05: Kanne 14.9.2005 — JSC Kirovo-Chepetsky Khimichesky Kombinat v. neuvosto

12.11.2005   
            
            
               FI
            
            
               Euroopan unionin virallinen lehti
            
            
               C 281/31
            
         Kanne 14.9.2005 — JSC Kirovo-Chepetsky Khimichesky Kombinat v. neuvosto
   (Asia T-348/05)
   (2005/C 281/57)
   Oikeudenkäyntikieli: englanti
   Asianosaiset
   
      Kantaja: JSC Kirovo-Chepetsky Khimichesky Kombinat (Kirovo Cheptesk, Venäjä) (edustajat: asianajajat B. Servais ja Y. Melin)
   
      Vastaaja: Euroopan unionin neuvosto
   Vaatimukset
   
               —
            
            
               Lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta muun muassa Ukrainasta peräisin olevan ammoniumnitraatin tuonnissa annetun asetuksen (EY) N:o 132/2001 muuttamisesta 21.6.2005 annettu neuvoston asetus (EY) N:o 945/2005 (1) on kumottava siltä osin kuin
               
                           —
                        
                        
                           sillä ulotetaan voimassa olevat polkumyynnin vastaiset toimenpiteet koskemaan muita kuin perusasetuksen 1 artiklan 1 ja 2 kohdan, 3 artiklan 2 kohdan, 4 artiklan 1 kohdan ja 5 artiklan 4 kohdan rikkomisen vuoksi tarkasteltavina olevia tuotteina
                        
                     
                           —
                        
                        
                           sen antamisella rikottiin kantajan puolustautumisoikeuksia ja menettelyllisiä oikeuksia siltä osin kuin i) kantajaa ei ollut kuultu, vaikka se oli pyytänyt kuulemista neuvoston asetuksen (EY) N:o 384/96 6 artiklan 5 kohdan nojalla ja ii) komissio ei asianmukaisesti neuvoston asetuksen (EY) N:o 384/96 20 artiklassa vaaditulla tavalla ilmoittanut niistä olennaisista tosiasioista ja huomioista, joiden perusteella sen aikoi suosittaa toimenpiteiden soveltamisalan muutosta, ja ilman näitä rikkomuksia polkumyyntiä koskevan tutkimuksen lopputulos olisi saattanut olla erilainen, ja
                        
                     
         
               —
            
            
               neuvosto on velvoitettava korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on venäläinen yhtiö, joka on erikoistunut fluorimuovien, kemikaalien, lääkevalmisteiden ja lannoitteiden tuotantoon. Kantaja vie ammoniumnitraattia ja muita lannoitteita yhteisöön.
   Kantaja vaatii riidanalaisen asetuksen kumoamista sillä perusteella, että sillä rikotaan neuvoston asetuksen (EY) N:o 384/96 (2) 1 artiklan 1 ja 2 kohtaa, 3 artiklan 2 kohtaa, 4 artiklan 1 kohtaa ja 5 artiklan 4 kohtaa siltä osin kuin sillä ulotetaan voimassa olevat polkumyynnin vastaiset toimenpiteet koskevaan tuotteita, jotka eivät ole kuulu tarkasteltavana olevan tuotteen määritelmään.
   Edelleen kantaja väittää, että riidanalaisen asetuksen antamisella rikottiin sen puolustautumisoikeuksia ja menettelyllisiä oikeuksia siltä osin kuin i) sitä ei ollut kuultu, vaikka se oli pyytänyt kuulemista neuvoston asetuksen (EY) N:o 384/96 6 artiklan 5 kohdan nojalla ja siltä osin kuin ii) komissio ei asianmukaisesti neuvoston asetuksen (EY) N:o 384/96 20 artiklassa vaaditulla tavalla ilmoittanut niistä olennaisista tosiasioista ja huomioista, joiden perusteella sen aikoi suosittaa toimenpiteiden soveltamisalan muutosta.
   
      (1)  EUVL L 160, s.1.
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96, (EYVL L 56, s. 1).